
TURTO IR ĮMONIŲ VALDYMO SKYRIAUS VYRIAUSIOJO SPECIALISTO PAREIGYBĖS APRAŠYMAS

I SKYRIUS
PAREIGYBĖ

		1. Turto ir įmonių valdymo skyriaus vyriausiojo specialisto pareigybė yra priskirta specialistų grupei.
	2. Pareigybės lygis – A2.
	3. Pareigybė reikalinga valstybės paramos būstui įsigyti ar išsinuomoti įgyvendinimui – rajono savivaldybės gyventojų įtraukimui į sąrašus asmenų ir šeimų, turinčių teisę į paramą būstui išsinuomoti, savivaldybės, socialinių ir tarnybinių būstų fondų apskaitos tvarkymui, įvairių klausimų, sprendimų, susijusių su savivaldybės būsto nuoma, išlaikymu ar nutraukimu.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

		4. Darbuotojas, einantis šias pareigas, turi atitikti šiuos specialiuosius reikalavimus:
		4.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu arba jam prilygintą išsilavinimą;
		4.2. turėti ne mažesnę kaip 1 metų darbo patirtį turto valdymo srityje;
		4.3. mokėti dirbti Microsoft Office programiniu paketu;
		4.4. išmanyti raštvedybos bei teisės aktų rengimo taisykles;
		4.5. gerai išmanyti Lietuvos Respublikos paramos būstui įsigyti ar išsinuomoti įstatymą, Socialinę apsaugą reglamentuojančius Lietuvos Respublikos įstatymus, Vyriausybės nutarimus, kitus teisės aktus, susijusius su socialiniu būstu, gebėti juos taikyti praktiškai;
		4.6. gebėti bendrauti ir bendradarbiauti, planuoti ir organizuoti darbą, sklandžiai ir argumentuotai dėstyti mintis žodžiu ir raštu;
		4.7. rengti ataskaitas, sprendimų, įsakymų projektus, teikti konsultacijas;
		4.8. gebėti analizuoti informaciją, vertinti situaciją ir daryti sprendimus;

III SKYRIUS
ŠIAS PAREIGAS EINANČIO DARBUOTOJO FUNKCIJOS

	5. Šias pareigas einantis darbuotojas vykdo šias funkcijas:
	5.1. informuoja ir konsultuoja rajono gyventojus apie valstybės paramą būsto įsigijimo, nuomos klausimais;
	5.2. priima prašymus ir dokumentus, siekiant nustatyti asmens teisę į valstybės paramą, teikiant jiems valstybės remiamus būsto kreditus būstui pirkti, statyti, turimam būstui rekonstruoti;
	5.3. sudaro šeimų (asmenų), turinčių teisę paramą būstui išsinuomoti, sąrašus;
	5.4. priima prašymus ir reikalingus dokumentus iš šeimų (asmenų) turinčių teisę išsinuomoti savivaldybės, socialinį ar tarnybinį būstą;
	5.5. organizuoja gyvenamųjų patalpų nuomos komisijos darbą (rengia posėdžiams reikiamą dokumentaciją, spausdina komisijos posėdžio protokolus, svarstant klausimus dėl socialinio būsto nuomos, daro protokolų išrašus, rengia administracijos direktoriaus įsakymų projektus komisijoje svarstytais klausimais);
	5.6. rengia Savivaldybės tarybos sprendimų, mero potvarkių, administracijos direktoriaus įsakymų projektus dėl gyvenamųjų patalpų suteikimo;
	5.7. įstatymų nustatyta tvarka tikrina nuomininkų pajamas ir turimą turtą; 
	5.8. rengia ir teikia informaciją, ataskaitas Lietuvos Respublikos Vyriausybei, suinteresuotoms institucijoms apie rajono gyventojų aprūpinimą socialiniu būstu;
	5.9. bendradarbiauja su Savivaldybės administracijos kitų struktūrinių padalinių darbuotojais, seniūnijų socialiniais darbuotojais, su tiesioginėmis pareigomis susijusiais klausimais;
	5.10. periodiškai informuoja skyriaus vedėją apie esamas problemas, padėtį jo kompetencijai priskirtose srityse;
	5.11. tvarko dokumentus pagal Savivaldybės administracijos parengtą dokumentacijos planą, perduoda reikiamas bylas archyviniam saugojimui nustatyta tvarka;
	5.12. pagal kompetenciją nagrinėja su skyriaus funkcijomis susijusių fizinių asmenų prašymus, skundus, pareiškimus ir rengia į juos atsakymus;
	5.13. dalyvauja darbo grupių, komisijų veikloje;
	5.14. pagal pavestas funkcijas suveda paslaugų gavėjų duomenis į Socialinės paramos šeimai informacinę sistemą (SPIS), juos koreguoja;
	5.15. informuoja ir konsultuoja gyventojus būsto nuomos ir išperkamosios būsto nuomos mokesčio dalies kompensavimo klausimais;
	5.16. informuoja ir konsultuoja gyventojus dėl finansinės paskatos pirmąjį būstą įsigyjančioms jaunoms šeimoms;
	5.17. teikia duomenis inventorizacijos komisijai apie priskirtą ilgalaikį nekilnojamąjį turtą;
5.18. vykdo kitus nenuolatinio pobūdžio skyriaus vedėjo pavedimus, kad būtų užtikrinti  skyriaus uždaviniai.

IV SKYRIUS
ATSAKOMYBĖ IR PAVALDUMAS

		6. Vyriausiasis specialistas tiesiogiai pavaldus ir atskaitingas skyriaus vedėjui.
		7. Už pavestų uždavinių ir funkcijų netinkamą vykdymą vyriausiasis specialistas atsako Lietuvos Respublikos įstatymų ir kitų teisės aktų nustatyta tvarka.
		8. Drausmines nuobaudas, skatinimus ir apdovanojimus Darbo kodekso nustatyta tvarka skiria savivaldybės administracijos direktorius skyriaus vedėjo teikimu.

